**POLITIETS IDRÆTSFORENING, KØBENHAVN 24.april 2022**

**BORDTENNISAFDELINGEN**

**R E G U L A T I V**

**AFDELINGENS LEDELSE.**

**§ 1**

**Afdelingen ledes efter de i Politiets Idrætsforenings (PI) love §§ 16 til 18 angivne regler.**

**§ 2**

**Ordinært medlemsmøde afholdes hvert år i marts/april måned med dagsorden efter PI.s love.**

**§ 3**

**Afdelingen ledes af et udvalg på indtil 7 medlemmer, bestående af formand, næstformand, kasserer, sekretær, materialforvalter og indtil 2 udvalgsmedlemmer.**

**Formanden, materialeforvalteren og udvalgsmedlemmerne afgår de lige år.**

**Næstformanden, kassereren og sekretæren afgår de ulige år.**

**§ 4**

**På det ordinære medlemsmøde vælges – blandt udvalgets medlemmer – en spilleudvalgsformand.**

**Blandt de fremmødte vælges 2 spilleudvalgsmedlemmer, der sammen med spilleudvalgsformanden udtager afdelingens repræsentative hold.**

**Afdelingens formand har – såfremt han ikke i forvejen er i spilleudvalget – ret til at overvære spilleudvalgsmøderne.**

**Alle i spilleudvalget vælges for 1 år af gangen.**

**På medlemsmødet vælges blandt de fremmødte 2 afdelingsregnskabskontrollanter, der afgår henholdsvis lige- og ulige år og 1 suppleant, der vælges for 1 år af gangen.**

**§ 5**

**Afdelingens kontingent fastsættes for 1 år af gangen på det ordinære medlemsmøde.**

**Kontingentet opkræves månedsvis for afdelingens licensspillere og øvrige medlemmer.**

**For civile medlemmer opkræves helårligt forud.**

**§ 6**

**Spilleudvalgets opgave er at udtage afdelingens repræsentative hold.**

**Udvalget vælger en holdleder. Holdlederen har ansvaret for at holdet øvrige spillere bliver tilsagt i god tid og senest 8 dage før kampen skal finde sted.**

**Holdlederen udfærdiger holdsedler og sørger for indtastning af resultatet, jfr. Bordtennis Danmarks**

**regler. Holdlederen opbevarer holdsedlerne, til brug for en evt. kontrol.**

**ORDENSBESTEMMELSER**

**§ 7**

**Alle anmeldelser til stævner og turneringer skal ske gennem afdelingsudvalget i foreningens navn.**

**§ 8**

**Et medlem, der i løbet af sæsonen har repræsenteret en anden forening i holdkonkurrence, er udelukket for at deltagelse i afdelingens klubmesterskab i single og double for den pågældende sæson.**

**§ 9**

**Spilledragtens udseende, med hensyn til farve og facon, skal godkendes af PI.s forretningsudvalg.**

**Spilledragtens farve skal være i overensstemmelse med Bordtennis Danmarks love og internationale regler i bordtennis.**

**§ 10**

**Afdelingens præmier, erindringsgaver og lignende skal opbevares i foreningens præmiesamling.**

**TURNERINGSBESTEMMELSER**

**§ 11**

**Afdelingens turneringer udskrives og ledes af afdelingsudvalget.**

**Turneringen spilles efter Bordtennis Danmarks gældende spilleregler.**

**Ved anmeldelse til turneringerne kan afdelingen kræve et startgebyr og de deltagende spillere, der ikke er medlem af PI-København.**

**Gebyrets størrelse fastsættes i hvert tilfælde af afdelingsudvalget.**

**Startgebyret tilstilles afdelingskassereren inden spilleren eller holdets første kamp i turneringen.**

**Ved udeblivelse fra stævner / turneringer uden afbud / gyldig grund, kan der blive opkrævet medlemmerne af PI-København det normale startgebyr. Undladelse kanmedføre, at den pågældende ikke får lov til at deltage i flere stævner før betalingen har fundet sted.**

**STARTRETTIGHEDER**

**§ 12**

**Startrettigheder følger PI-KØBENHAVN s regler på området.**

**§ 13**

**Afdelingen kan udskrive klubmesterskab i single og double.**

**Til mesterskaberne er der fri tilmelding.**

**Afdelingsudvalget bestemmer turneringsformen og rækkeinddelingen ud fra de tilmeldte spillere og rækkeinddelingen sker efter DPIF.s regler vedr. bordtennis.**

**En evt. elite-single finale spilles bedst af 7 sæt.**

**Alle andre kampe spilles bedst af *5* sæt, med mindre afdelingsudvalget beslutter noget andet.**

**Seedning vil finde sted.**

**Ved framelding efter tilmeldingsfristens udløb, har afdelingsudvalget ret til at opkræve et startgebyr.**

**§ 14**

**Afdelingen *kan* arrangere klubmesterskab for hold med start i november / december måned.**

**Der er fri tilmelding fra alle københavnske stationer / afdelinger.**

**Hold fra de storkøbenhavnske politikredse, kan inviteres til at deltage i turneringen, men kan dog ikke blive klubmester.**

**Turneringsholdene består af 3 mand.**

**Ved anmeldelse til turneringen opgives navne, CPR på spillerne til de respektive hold.**

**Afdelingen foretager en vurdering af holdenes indbyrdes styrke og foretager seedning herefter.**

**Kampene afvikles efter DPIF.s regler vedr. bordtennis.**

**PRÆMIEREGULATIV**

**§ 15**

**Vinderne af den bedste single – og double række er årets PI-KLUBMESTER.**

**Vinder af turneringen for hold, er årets PI-KLUBMESTER.**

**Afdelingsudvalget indkøber præmier under hensyn til deltagende spillere.**

**POKALER**

**§ 16**

**Bedste singlerække: Der spilles om en vandrepokal udsat af PI-KØBENHAVN.**

**Pokalen skal vindes 3 gange i træk eller 5 gange i alt for at blive ejendom.**

**Andre pokaler udgår:**

**Evt. B-række single Der spilles om en evigt vandrende pokal udsat af Anton Pedersen,**

**Karl Rasmussen og Ernst Frich Jensen.**

**Evt. Oldboys single. Der spilles om en jubilæumspokal skænket af Helge Palskjold ved**

**afdelingens 25 års jubilæum.**

**Pokalen skal vindes 3 gange i træk eller 5 gange i alt for at blive ejendom.**

**Evt. holdturnering: Der spilles om en vandrepokal udsat af PI-KØBENHAVN.**

**Pokalen skal vindes 5 gange i alt for at blive ejendom.**

**Kammeratskabspokalen: Pokalen er evigt vandrende og tildeles for et år af gangen. Pokalen uddeles**

**efter afdelingsudvalgets skøn til den spiller, der efter afdelingsudvalgets**

**mening har ydet en stor indsats for afdelingen, samt styrket**

**kammeratskabet inden for afdelingen.**

**Pokalen kan også tildeles en person, der administrativt har ydet en indsats**

**for afdelingens virke.**

**Vinderen af kammeratskabspokalen får samtidig tildelt et erindringsbæger**

**med følgende inskription: Kammeratskabspokal – år – navn.**

**Fighterpokalen: Det er afdelingens evigt vandrende mindepokal for Benny Rusborg.**

**Pokalen tildeles den spiller, der efter afdelingsudvalgets skøn har ydet den**

**største præstation ved træning og/eller har udviklet sig mest som spiller.**

**Pokalen kan også tildeles ud fra andre kriterier, som ikke har noget med**

**bordtennis at gøre.**

**Ved medlemsmødet den 27. april 2022 er regulativet ændret og godkendt i nuværende udgave.**

**Redigeret af Poul-Erik Sloth Andersen.**